Σαντορινιά κουλουράκια με μέλι και σουσάμι
4 αυγά, 250 γρ. βούτυρο αγελάδος, μαλακωμένο σε θερμοκρασία δωματίου, 250 γρ. ζάχαρη, χυμός από 1 πορτοκάλι, ξύσμα από 1 λεμόνι, 1/2 κουτ. γλυκού κανέλα, 1/3 κοφτό κουτ. γλυκού γαρίφαλο σε σκόνη, 1/2 κουτ. γλυκού μπέικιν πάουντερ, 1/2 κουτ. γλυκού μαγειρική σόδα σκόνη, διαλυμένη σε 50 ml κονιάκ, 700 γρ. αλεύρι για όλες τις χρήσεις, μερικά ολόκληρα γαρίφαλα, 150 γρ. σουσάμι, 350 γρ. μέλι, 70 γρ. αμύγδαλα, καλά κοπανισμένα, 1/2 κουτ. γλυκού κανέλα, 1/3 κουτ. γλυκού γαρίφαλο σκόνη, 70 γρ. τριμμένη φρυγανιά
Για να φτιάξουμε σαντορινιά κουλουράκια με μέλι και σουσάμι, αρχικά χτυπάμε, στον κάδο του μίξερ με το σύρμα, το βούτυρο με τη ζάχαρη, μέχρι να ασπρίσουν και να αφρατέψουν. Έπειτα, προσθέτουμε τα αυγά ένα-ένα, χτυπώντας καλά μετά από κάθε προσθήκη.Συνεχίζουμε με τα μπαχαρικά, τον χυμό, τη σόδα-κονιάκ, το μπέικιν πάουντερ και το μισό αλεύρι. Συνεχίζουμε μέχρι να φτιάξουμε ένα λείο μείγμα. Σταματάμε το μίξερ και προσαρμόζουμε τον γάντζο για ζύμες. Προσθέτουμε το υπόλοιπο αλεύρι και ζυμώνουμε για μερικά λεπτά, μέχρι να φτιάξουμε μια αφράτη και μαλακή ζύμη.Ανακατεύουμε όλα τα υλικά της γέμισης σε ένα μπολ. Αλευρώνουμε μια καθαρή επιφάνεια. Κόβουμε κομμάτια ζύμης όσο ένα αυγό.Πλάθουμε σε κορδόνια κι έπειτα τα πιέζουμε να γίνουν πλακέ. Με ένα κουτάλι του γλυκού βάζουμε γέμιση σε όλο το μήκος τους και πιάνουμε τις άκρες της ζύμης για να κλείσει γύρω από τη γέμιση. Έχουμε δηλαδή ένα γεμιστό κορδόνι, το οποίο στρίβουμε να γίνει κουλούρι.Στο σημείο που ενώνονται οι άκρες καρφώνουμε ένα γαρίφαλο.Στρώνουμε με λαδόκολλα μια λαμαρίνα φούρνου.Αραδιάζουμε εκεί τα κουλούρια σε απόσταση μεταξύ τους.Ψήνουμε για περίπου 40 λεπτά, στους 180°C, σε προθερμασμένο φούρνο.
Αλεύρι (ζύμες),Μέλι,Σουσάμι